ศึกาธิการ-มหาดไทย-กลาโหม รับเละงบปี'54
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

สภาประชุมงบ 2554 กลางสัปดาห์หน้า 2.07 ล้านล้านบาท งบลงทุนเพิ่ม 60% ศธ มท. กห. รับเละ
ที่ประชุมสภาผู้แทนราษฎรได้บรรจุร่าง พ.ร.บ.งบประมาณรายจ่ายประจำปีงบประมาณ 2554 เข้าสู่การพิจารณาของสภาผู้แทนราษฎร วาระแรก วันที่ 2627 พ.ค.นี้ โดยได้กำหนดงบประมาณรายจ่ายไว้ 2.07 ล้านล้านบาท คิดเป็น 20% ของผลิตภัณฑ์มวลรวมในประเทศ (จีดีพี) ซึ่งเป็นงบประมาณขาดดุล 4.2 แสนล้านบาท สูงขึ้นกว่าปีก่อนหน้า 3.7 แสนล้านบาท 
สำหรับงบประมาณรายจ่าย 2.07 ล้านล้านบาท แบ่งเป็น 1.รายจ่ายประจำ 1,662,604.2 ล้านบาท เพิ่มขึ้นจากปีก่อน 15.9% 2.รายจ่ายเพื่อชดใช้เงินคงคลัง จำนวน 30,346.1 ล้านบาท 3.รายจ่ายลงทุน 344,495.1 ล้านบาท เพิ่มขึ้นจากปีก่อน 60.7% 4.รายจ่ายชำระคืนต้นเงินกู้ 32,554.6 ล้านบาท ลดลงจากปีก่อน 36.1% 
ทั้งนี้ หน่วยงานที่ได้รับงบประมาณมากที่สุด 5 อันดับแรก คือ 1.กระทรวงศึกษาธิการ 388,050,318,700 บาท หรือ 18.7% 2.งบกลาง 265,763,000,000 บาท หรือ 12.8% 3.กระทรวงมหาดไทย 231,685,000,000 บาท หรือ 11.2% 4.กระทรวงการคลัง 209,119,990,000 บาท หรือ 10.1% และ 5.กระทรวงกลาโหม 170,285,022,900 บาท หรือ 8.2% 
สำนักงบประมาณ สำนักนายกรัฐมนตรี ได้วิเคราะห์แนวโน้มเศรษฐกิจไทยปี 2553 คาดว่าจะมีการขยายตัวประมาณ 3.54.5% และอัตราเงินเฟ้อ 34% ปัจจัยสำคัญที่สนับสนุนให้เศรษฐกิจฟื้นตัวอย่างต่อเนื่อง คือ การฟื้นตัวของเศรษฐกิจโลก โดยเฉพาะประเทศคู่ค้าใหม่ในเอเชีย ซึ่งส่งผลให้การส่งออกสินค้าและบริการ รวมถึงการท่องเที่ยวกลับมาขยายตัวในอัตราสูง 
นอกจากนี้ การใช้จ่ายในประเทศมีแนวโน้มขยายตัวและกระจายตัวในแต่ละภาคเศรษฐกิจมากขึ้น การบริโภคภาคเอกชนปรับตัวดีขึ้น ประกอบกับการดำเนินนโยบายประกันรายได้ของรัฐบาล และภาวะการจ้างงานที่เพิ่มขึ้น รวมทั้งแรงกระตุ้นจากการใช้จ่ายภาครัฐ ส่วนหนึ่งจากการเบิกจ่ายของโครงการภายใต้แผนปฏิบัติการไทยเข้มแข็ง 2555 ที่ยังคงส่งผลสนับสนุนการขยายตัวของเศรษฐกิจอย่างต่อเนื่อง 
สำหรับปัจจัยที่ต้องพึงระวังคือ ความเสี่ยงจากสถานการณ์ทางการเมืองในประเทศที่ส่งผลกระทบโดยตรงต่อความเชื่อมั่น การท่องเที่ยว การบริโภค และการลงทุนของประเทศ รวมทั้งความเสี่ยงจากความเปราะบางของการฟื้นตัวของเศรษฐกิจโลก เช่น บางประเทศสหภาพยุโรป และความผันผวนของราคาน้ำมันในตลาดโลก 
ด้านแนวโน้มเศรษฐกิจไทยในปี 2554 คาดว่าจะขยายตัว 3.54.5% อัตราเงินเฟ้อ 23% โดยมีแรงกระตุ้นเศรษฐกิจที่สำคัญจากการขยายตัวของการส่งออก ประกอบกับการดำเนินมาตรการกระตุ้นเศรษฐกิจในระยะที่ผ่านมาของรัฐบาล แต่ปัจจัยทางการเมืองก็ยังเป็นปัจจัยเสี่ยงที่ต้องระวัง แนวโน้มอัตราดอกเบี้ยขาขึ้น ซึ่งจะทำให้ต้นทุนในการบริโภคและการลงทุนภาคเอกชนเพิ่มสูงขึ้นได้
ทั้งนี้ หากแบ่งตามยุทธศาสตร์การจัดสรรงบประมาณ ? 8 ยุทธศาสตร์ คือ 1.ยุทธศาสตร์การสร้างความเชื่อมั่นของประเทศ จำนวน 161,989 ล้านบาท 2. ยุทธศาสตร์การรักษาความมั่นคงของรัฐ ?186,364.5 ล้านบาท? 3.ยุทธศาสตร์การพัฒนาสังคม คุณภาพชีวิต และลดความเหลื่อมล้ำทางสังคม จำนวน 624,418.7 ล้านบาท ?4.ยุทธศาสตร์การจัดการเศรษฐกิจให้ขยายตัวได้อย่างมีเสถียรภาพและยั่งยืน จำนวน 219,797.3 ล้านบาท 
? 5. ยุทธศาสตร์การบริหารการจัดการทรัพยากรธรรมชาติและสิ่งแวดล้อมเพื่อรองรับการเปลี่ยนแปลงภาวะภูมิอากาศของโลก จำนวน 36,945.9 ล้านบาท 6.ยุทธศาสตร์การพัฒนาวิทยาศาสตร์ เทคโนโลยี การวิจัยและนวัตกรรม จำนวน 18,532.3 ล้านบาท 7.ยุทธศาสตร์การต่างประเทศและเศรษฐกิจระหว่างประเทศ จำนวน 8,182.6 ล้านบาท 8.ยุทธศาสตร์การบริหารกิจการบ้านเมืองที่ดี จำนวน 304,287.6 ล้านบาท ?